કેશોદ : કમોસમી વરસાદના કારણે તમામ પાક નિષ્ફળ ગયો હતો ત્યારે ખેડૂતોને યોગ્ય સહાય મળે એ માટે ખેડૂતો દ્વારા, ખેડૂત સંગઠનો દ્વારા અને જન અધિકાર મંચ દ્વારા સરકાર પાસે માંગણી કરવામાં આવી હતી તેમજ ખેડૂતોને પાકવીમો મળે તેમજ સરકાર તરફથી વિશેષ પેકેજ જાહેર કરવામાં આવે એ માટે કેશોદ ખાતે પ્રવીણ રામની આગેવાનીમાં વિશાળ કિસાન વેદના રેલી કાઢવામાં આવી હતી અને આ રેલીમાં હજારોની સંખ્યામાં ખેડૂતો બળદગાડા અને ટ્રેકટરો સાથે જોડાયા હતા તેમજ રેલી બાદ ખેડૂતોને સહાયની આ તમામ માંગણીઓને લઈને મુખ્યમંત્રીશ્રીને આવેદન મોકલવામાં આવ્યું હતું ત્યાર બાદ સરકાર દ્વારા ખેડૂતો માટે 700 કરોડની જાહેરાત કરવામાં આવી હતી જેમને પણ આંદોલનકારી પ્રવીણ રામે આવકારી હતી અને ખેડૂતો માટે હજુ વધુ પેકેજ જાહેર કરવામાં આવે એવી માંગણી પણ કરવામાં આવી હતી ત્યારે તાજેતરમાં સરકાર દ્વારા 3795 કરોડની ખેડૂતો માટે વિશેષ પેકેજની જાહેરાત થતાં સફળ આંદોલનકારી પ્રવિણ રામે સરકારની આ જાહેરાતને હર્ષ સાથે આવકારી છે અને વીમા કંપની માં પણ સરકાર હસ્તક્ષેપ કરી ખેડૂતોને નુકશાની નું પૂરું વળતર વીમા કંપની પાસેથી પણ અપાવે એવી પ્રવીણ રામે સરકારને નમ્ર અપીલ પણ કરી છે.